Κτηματική Εταιρεία του Δημοσίου
Η Κτηματική Εταιρεία του Δημοσίου (ΚΕΔ) ήταν ένα Νομικό Πρόσωπο Ιδιωτικού Δικαίου (ΝΠΙΔ) που εποπτευόταν από το Υπουργείο Οικονομικών.
Ιδρύθηκε το 1979 με το νόμο 973/1979.
Ήταν ανώνυμη εταιρία (Α.Ε.) με μία μοναδική μετοχή που άνηκε στο Ελληνικό Δημόσιο.
Στόχος της ΚΕΔ ήταν η διαχείριση της ακίνητης περιουσίας του Ελληνικού Δημοσίου.
Συγκεκριμένα, διαχειριζόταν τα κτίρια που στεγάζουν τους δημόσιους οργανισμούς και υπηρεσίες, ενώ προχωρούσε και στην υλοποίηση έργων μέσω Συμπράξεων Δημόσιου & Ιδιωτικού Τομέα (ΣΔΙΤ), σε συμβάσεις πώλησης και αναμίσθωσης (sale & leaseback), κλπ.
Το 2008 αναμείχθηκε στο σκάνδαλο της Μονής Βατοπεδίου.
Το 2011 η εταιρεία απορροφήθηκε από την Ελληνικά Τουριστικά Ακίνητα και σχημάτισαν την Εταιρεία Ακινήτων Δημοσίου (ΕΤΑΔ).
Τις δραστηριότητες της για υλοποίηση ΣΔΙΤ ανέλαβε μια άλλη εταιρεία του Δημοσίου, o Οργανισμός Σχολικών Κτιρίων ΑΕ (ΟΣΚ), ο οποίος μετέπειτα -μαζί με άλλους κατασκευαστικούς φορείς του Δημοσίου- μετεξελίχθηκε στην εταιρεία Κτιριακές Υποδομές ΑΕ (ΚτΥπ).
