Ενωμένη Ρωσία
Η Ενωμένη Ρωσία (ρωσικά: Единая Россия) είναι το κυβερνών κόμμα της Ρωσικής Ομοσπονδίας.
Ήταν το κόμμα το οποίο έθεσε σε υποψηφιότητα για τις προεδρικές εκλογές του 2008, τον νυν πρόεδρο της Ρωσίας, Ντμίτρι Μεντβέντεφ.
Στις 15 Απριλίου του 2008, ο πρωθυπουργός τότε της Ρωσίας, Βλαντιμίρ Πούτιν δέχτηκε να γίνει πρόεδρος του κόμματος, αν και δεν ήταν ποτέ μέλος του.
Ιστορία
Το κόμμα ιδρύθηκε τον Απρίλιο του 2001, ως μια συγχώνευση του κόμματος "RODINA" υπό την ηγεσία του δήμαρχου της Μόσχας, Γιούρι Λουζκόφ και του κόμματος "Ενωτικό Κόμμα της Ρωσίας" υπό την ηγεσία του Προέδρου του Υπουργείου Εκτάκτων Ανάγκων, Σεργκέι Σοϊγκού.
Το κόμμα έγινε πιο δημοφιλές όταν ηγέτης του κόμματος, στις 15 Απριλίου του 2008, έγινε ο Βλαντιμίρ Πούτιν.
Πολλοί από τους υπουργούς στις κυβερνήσεις του Βλαντιμίρ Πούτιν και Ντμίτρι Μεντβέντεφ είναι μέλη του κόμματος.
Ο Πρόεδρος της Κρατικής Δούμας και πρώην Υπουργός Εσωτερικών, Μπορίς Γκριζλόφ έγινε αρχηγός του κόμματος τον Νοέμβριο του 2002.
Το 2005, το κόμμα υπέγραψε συμφωνία συνεργασίας με το ουκρανικό κόμμα "Κόμμα των Περιφέρειων".
Εώς τον Απρίλιο του 2008, το κόμμα είχε 1, 98 εκατομμύρια μέλη.
Μέχρι τις εγγραφές του κόμματος που έγινε στις 20 Σεπτεμβρίου του 2005, το κόμμα είχε 2.600 τοπικά γραφεία (στην Μόσχα) και 29.
856 γραφεία σε όλη την Ρωσική Ομοσπονδία.
Δομή
Το Γενικό Συμβούλιο του κόμματος διαθέτει 152 μέλη, είναι η κύρια πλατφόρμα για συγκεντρώσεις και συζητήσεις του κόμματος με θέματα κοινωνικά ή πολιτικά προβλήματα.
Το Προεδρείο του Γενικού Συμβουλίου, με επικεφαλής τον Γραμματέα του κόμματος αποτελείται από 23 μέλη και καθορίζει την πολιτική του κόμματος
Το Ανώτατο Συμβούλιο του κόμματος, με τον επικεφαλής του Ανώτατου Συμβουλίου του κόμματος καθορίζει την στρατηγική και την ανάπτυξη του κόμματος.
Το κόμμα έχει γραφεία και στο Ισραήλ, μετά από συμφωνία με το τοπικό κόμμα "Καντίμα".
Στόχοι και κριτική του κόμματος
Το κόμμα θέλει να ελαχιστοποιήσει τις διαφορές μεταξύ πλουσίων και φτωχών, νέων και γέρων, και τις διαφορές του κράτους με τις επιχειρήσεις και την κοινωνία.
Ορισμένοι κριτικοί θεωρούν το κόμμα ως κεντρικό, συντηρητικό, ρεαλιστικό και καθόλου ριζοσπαστικό.
Κάποιοι άλλοι το θεωρούν λαϊκιστικό και εθνικιστικό.
Ο Μιχαήλ Γκορμπατσώφ δήλωσε ότι το κόμμα είναι "Η χειρότερη έκδοση του Κομμουνιστικού Κόμματος της Σοβιετικής Ένωσης".
Αποτελέσματα εκλογών
Στις βουλευτικές εκλογές του 2003, το κόμμα κέρδισε το 37% των ψήφων.
Στις προεδρικές εκλογές του 2004, το κόμμα έθεσε σε υποψηφιότητα για την προεδρεία της χώρας, τον Βλαντιμίρ Πούτιν και κέρδισε.
Από τον Ιανουάριο του 2005, το κόμμα έλεγχε 305 από τις 450 έδρες της Κρατικής Δούμας.
Μετά τις βουλευτικές εκλογές τον Δεκέμβριο του 2007, το κόμμα κατηγορήθηκε για παραβιάσεις απαγορευμένες από το Ρωσικό Σύνταγμα.
Όμως οι Ρωσικές Αρχές, απέρριψαν τις κατηγορίες λέγοντας ότι ήταν "συναισθηματικές" και δεν είχαν βάση σε πραγματικά γεγονότα.
Το κόμμα, στις εκλογές αυτές είχε κερδίσει το 64,24% των ψήφων και θα είχε το δικαίωμα να αλλάζει όλους τους νόμους που θα κρίνει αναγκαίο, εκτός από αυτούς στους οποίους έχουν βάλει βέτο ο Πρόεδρος της Ρωσικής Ομοσπονδίας ή το Ομοσπονδιακό Συμβούλιο.
Σήμερα το κόμμα ελέγει 315 από τις 450 έδρες της Ρωσικής Δούμας.
Στις προεδρικές εκλογές του 2008, το κόμμα έθεσε την υποψηφιότητα για την προεδρία της χώρας, τον Ντμίτρι Μεντβέντεφ και όπως και το 2004, το κόμμα κέρδισε.
Στις βουλευτικές εκλογές που έγιναν στις 11 Οκτωβρίου του 2009, το κόμμα κέρδισε την πλειοψηφία σε όλες τις περιφέρεις της Ρωσίας.
Μετά από αυτό κατηγορήθηκε για εκφοβιασμό των ψηφοφόρων και τα αποτελέσματα των εκλογών ακυρώθηκαν.
Σε δημοσκοπήσεις του Οκτώβριου του 2009, το κόμμα κατείχε το 53% των ψήφων.
Ηγέτες του κόμματος
