Φωτεινή Πιπιλή
Η Φωτεινή Πιπιλή του Ανδρέα (γενν.
7 Φεβρουαρίου 1950) είναι Ελληνίδα δημοσιογράφος, πολιτικός και σύμβουλος επικοινωνίας.
Βιογραφία
Γεννήθηκε στς 7 Φεβριουαρίου 1950 Αθήνα.
Σπούδασε στην Νομική Σχολή του Πανεπιστημίου της Θεσσαλονίκης.
Υπήρξε η πρώτη γυναίκα ρεπόρτερ στην ελληνική τηλεόραση (1973).
Με το όνομα Φωτεινή Ανδρέου παρουσίαζε το 1972-73 ρεπορτάζ στην δημοσιογραφική εκπομπή της ΥΕΝΕΔ Σήμερα . Έχει παρουσιάσει πολλές τηλεοπτικές εκπομπές στην δημόσια, ιδιωτική τηλεόραση και έχει διατελέσει αρχισυντάκτρια δελτίου ειδήσεων στην ΕΡΤ.
Παράλληλα με την τηλεοπτική της καριέρα συμμετείχε ενεργά στο Γυναικείο Κίνημα.
Έχει συνεργαστεί με εφημερίδες και περιοδικά ενώ πολύχρονη είναι η καθημερινή ραδιοφωνική παρουσία της στους ραδιοφωνικούς σταθμούς "Αντένα", "Πλάνετ".
Έχει τιμηθεί με το βραβείο Μπότση για το καλύτερο τηλεοπτικό ρεπορτάζ και δύο φορές από το Σύνδεσμο για τα Δικαιώματα της Γυναίκας με τη "Χρυσή Πένα".
Τον Ιούνιο του 2002 ορίστηκε μέλος του διοικητικού συμβουλίου της Εταιρείας Ενοποίησης Αρχαιολογικών Χώρων αρμόδια για θέματα επικοινωνίας.
Στις εκλογές του 2007, του 2009 και στις διπλές εκλογές του 2012, εξελέγη βουλευτής με τη ΝΔ στην Α΄ Αθηνών.
Πηγές
