Κώστας Μουρσελάς
Ο Κώστας Μουρσελάς (1932) είναι Έλληνας συγγραφέας.
Βιογραφία
Γεννήθηκε στον Πειραιά τον Ιανουάριο του 1932.
Είναι Πτυχιούχος της Νομικής Σχολής του Πανεπιστημίου Αθηνών.
Αρχικά εργάσθηκε ως δικηγόρος.
Το 1959 διορίστηκε υπάλληλος στο Γενικό Λογιστήριο του Κράτους μέχρι το 1969, οπότε και απολύθηκε από το τότε καθεστώς.
Από τότε, (1969), άρχισε ν' ασχολείται αποκλειστικά με τη πεζογραφία και τη συγγραφή θεατρικών έργων και σεναρίων τηλεοπτικών παραγωγών πολλά από τα οποία "παίχτηκαν" ή εκδόθηκαν σε βιβλία όπως: "Ω!
τι κόσμος μπαμπά", "Ενυδρείο", "Οι φίλοι", "Η κυρία δεν πενθεί", "Το αυτί του Αλέξανδρου", "Σιγά η πατρίδα κοιμάται", "Το μαχαίρι στο κόκαλο", "Άνθρωποι και άλογα", η σατυρική σειρά "Εκείνος και ....εκείνος", "Εφημερεύομεν", "Εθνική κωμωδία", "Επικίνδυνο φορτίο", "Βαμμένα κόκκινα μαλλιά", που είχαν μεγάλες επιτυχίες, κ.ά.
καθώς και 130 θεατρικά μονόπρακτα.
Σημειώνεται ότι το βιβλίο του "Βαμμένα κόκκινα μαλλιά" που πρωτοκυκλοφόρησε το 1989 έχει ήδη μεταφραστεί στην αγγλική, γαλλική, γερμανική, εβραϊκή και τουρκική γλώσσα.
Το δε μυθιστόρημά του "Κλειστόν λόγω μελαγχολίας" έχει μεταφραστεί στη τουρκική.
Τελευταίο του βιβλίο είναι "Ο πόθος καίει τα σωθικά" (2004).
Ο Κώστας Μουρσελάς είναι τακτικό μέλος της Εταιρίας Ελλήνων Θεατρικών Συγγραφέων και έκτακτο μέλος της Γαλλικής Εταιρίας Θεατρικών Συγγραφέων.
Ομιλεί επίσης γαλλικά και είναι μόνιμος κάτοικος Αθήνας.
Πηγές
Εξωτερικές συνδέσεις
