Ιωάννης Κονιδάρης
Ο Ιωάννης Κονιδάρης (1948) είναι καθηγητής Εκκλησιαστικού Δικαίου στη Νομική Σχολή του Εθνικού και Καποδιστριακού Πανεπιστημίου Αθηνών.
Βιογραφία
Γεννήθηκε στην Χίο και σπούδασε νομικά στο Πανεπιστήμιο Αθηνών και οικονομικές και πολιτικές επιστήμες στο Αριστοτέλειο Πανεπιστήμιο Θεσσαλονίκης.
Συνέχισε τις σπουδές του με υποτροφία στο πανεπιστήμιο του Μονάχου και κατέληξε με διδακτορικό από το Πανεπιστήμιο Αθηνών με τίτλο "Το δίκαιον της μοναστηριακής περιουσίας από του 9ου μέχρι και του 12ου αιώνος".
Το 1981 έγινε βοηθός στη Νομική Σχολή Αθηνών και το 1984 εξελέγη Υφηγητής του εκκλησιαστικού δικαίου.
Το 1985 εξελέγη επίκουρος καθηγητής, το 1989 αναπληρωτής καθηγητής και το 1995 τακτικός καθηγητής.
Έχει διατελέσει διευθυντής του Κέντρου Έρευνας της Ιστορίας του Ελληνικού Δικαίου της Ακαδημίας Αθηνών (1994 - 2000), νομικός σύμβουλος της Ιεράς Συνόδου της Εκκλησίας της Ελλάδος, γενικός γραμματέας θρησκευμάτων του υπουργείου παιδείας καθώς και δύο φορές πρόεδρος του τομέα Ιστορίας και Θεωρίας του Δικαίου στη Νομική Σχολή Αθηνών.
Έχει ανακηρυχθεί "Άρχων Μέγας Δικαιοφύλαξ του Οικουμενικού Θρόνου" από το Οικουμενικό Πατριαρχείο Κωνσταντινουπόλεως.
Στις 10 Μαρτίου 2010 κατέθεσε στην εξεταστική επιτροπή της Βουλής σχετικά με την υπόθεση του Βατοπαιδίου.
Έχει πλούσιο συγγραφικό έργο και αρθρογραφεί τακτικά στην εφημερίδα "Το Βήμα".
Πηγές
